Kahltal-Spessart-Radwanderweg

Da Kahltal-Spessart-Radwanderweg, aa Kahltal-Spessart-Radweg gnennt, is a uma 71 km longa Rodwondaweg in Bayern.

 Valauf 

Da Kahltal-Spessart-Radwanderweg beginnt  in Kahl am Main, wo de Kahl in an
Main mindt. Er fiaht im Kahlgrund bis zua Kahlquelle an da Kahl entlong duach Alzenau, Kälberau, Michelbach, Brücken, Niedersteinbach, Mömbris, Mensengesäß, Schimborn, Königshofen, Blankenbach, Schöllkrippen, Kleinlaudenbach und Kleinkahl. Da Kahltal-Spessart-Radwanderweg valafft donn weita duachn Spessart üba Heinrichsthal, Heigenbrücken, Neuhütten, Partenstein und endt  in Lohr am Main.

Da Rodweg bietet ob Heinrichsthal a Alternative, ned üba Heigenbrücken, sondan üba de ondare Seitn vom Beag üba Wiesthal noch Partenstein. Beide Routn treffn se in Krommenthal wieda.

Da Kahltal-Spessart-Radwanderweg bietet de Meglichkeit, des "Main-Viereck" ois Rundkurs zu foahn, weila a Brugg duachn Spessart (Kahl/Main noch Lohr/Main) buidt. Er is foa spoatliche Rodfoahra geeignt. Onfänga soitn deshoib liaba den längan Main-Radweg benutzn.

 Wegequalität 

Da Kahltal-Spessart-Radweg valafft greßtnteis auf befestigtn Woidwegn und schwoch frequentiatn Stroßn. De Obaflächnqualität is Fejd- bzw. Woidwegqualität.

Onschluss on ondare grouße Rodwege:

 Kahl am Main: Main-Radweg
 Lohr am Main: Main-Radweg

 Literatua 

 Jochen Heinke, Joachim Schulmerich: Der Kahltal-Spessart-Radweg. CoCon-Verlag, Hanau 2009, ISBN 978-3-937774-79-4.

 Im Netz 
 www.wwa-ab.bayern.de
 www.guide-to-bavaria.com

Kategorie:Radwanderweg in Deutschland
Kategorie:Mömbris
Kategorie:Radweg in Bayern